Laat sy Liefde jou Lei: Ons God breek mure af - www.bybelkennis.co.za
by Mitch Kalp · Published 04/04/2012 · Updated 28/09/2014
Laat sy Liefde jou Lei: Ons God breek mure af – Milanie Vosloo
As iemand wat jou haat, honger is, moet jy hom iets gee om te eet. As hy dors is, gee hom iets om te drink. Die Here sal jou daarvoor vergoed. Spreuke 25:21-22a
Daar is niks wat ons Vader nie kan doen nie, wéét jy en sê jy. En tóg leef jy al vir soveel jare met ‘n muur tussen jou en iemand anders. ‘n Muur wat jy glo onafbreekbaar en onoorkombaar hoog is. Miskien is dit iemand wat jou vreeslik te na gekom het, jou vertroue geskend het, jou bitter seer gemaak het of jou wreed in die steek gelaat het. Dalk is dit iemand wat oor tyd elke greintjie selfvertroue in jou afgebreek het, jou menswees geskaad het of jou op verskillende maniere stukkend gemaak het.
In al hierdie gevalle het jy heelwaarskynlik meer as genoeg rede om woedend teenoor daardie persoon te wees. En God verstaan dit. Hy wéét immers presies waardeur jy gegaan het. Maar jou Vader wil ook baie graag jou hart-van-wrok afbreek omdat Hy weet watter blokkasies hierdie emosies in jou lewe veroorsaak. Miskien moet jy sommer vandag op jou knieё gaan en daardie persoon, wat jou so stukkend gelaat het, onvoorwaardelik vir die Vader gee. Vra dat Hy sy soort vergifnis in jou hart sal sit en die muur van skeiding stukkie vir stukkie sal afbreek.
Bid, gló en weet dat God in staat is om ‘n wonderwerk in jou en ander se harte te laat gebeur.
Vader, maak asb heel daar waar dit by stukkendwees verby is.
Skrywer: Milanie Voslloo
Laat sy Liefde jou Lei: Jou werk, jou verlengstuk ?
by Mitch Kalp · Published 17/04/2013 · Last modified 28/09/2014
Psalm 31 (7)